אמר רבי אלעזר בר ר' שמעון: אין הארץ שותה אלא לפי חיסומה. א"כ מה יעשו שרשי חרוב ושרשי שקמה ששרשיהם עד תהום?! אלא, כל אחד ואחד לפי צרכן. רבי חנינא בר' עיזקה רבי ברכיה בשם ר"י אמר: שרשי חטה בוקעין בארץ ג' אמה, שרשי תאינה בוקעים בצור. אמר רבי לוי: כך הוא כדקא אמרת לפי חסומה, וחרוב ושקמה אחד לשלושים יום, תהום עולה ומשקה אותה. מאי טעמא? (ישעיה כז): אני ה' נוצרה לרגעים אשקנה. אמר רבי יהושע בן לוי: בשעה שהמטר יורד, הוא עושה פנים לאדמה.